**Dieselterugbetalings vir boerderye**

**Hoe kry ek toegang tot die dieselterugbetalingskema?**

Die dieselterugbetaling word deur die Wet op Doeane en Aksyns toegepas, maar is ingestel deur die BTW-administratiewe stelsel, wat vereis dat 'n persoon vir BTW geregistreer moet wees.

Kwalifiserende ondernemings wat kwalifiserende bedrywighede bedryf en vir BTW geregistreer is, mag registrastreer vir die dieselterugbetaling. Boerdery is 'n kwalifiserende bedrywigheid ingevolge die dieselterugbetalingskema en meeste boerderyondernemings sal kwalifiseer vir die dieselterugbetalingskema. Die persoon wat die boerderyonderneming bedryf, moet aansoek doen vir registrasie vir die dieselterugbetalingskema.

Die dieselterugbetalingskema word tans geadministreer deur die BTW-stelsel, daarom die vereiste dat BTW-registrasie 'n voorvereiste vir deelname aan die skema is.

Indien die persoon reeds as ondernemer vir BTW geregistreer is, kan aansoek vir registrasie vir die dieselterugbetalingskema gedoen word deur 'n VAT101D-vorm te voltooi en in te dien.

Indien die persoon nie as ondernemer vir BTW geregistreer is nie, kan aansoek as BTW-ondernemer en registrasie vir die dieselterugbetalingskema gelyktydig gedoen word deur die VAT101 en VAT101D-vorms te voltooi en in te dien. Neem kennis dat registrasies steeds sal afhang van welke die ander vereistes vir BTW-registrasie en dieselterugbetalingskema ook aan voldoen word.

**Hoe eis ek vir dieselterugbetaling?**

Die dieselterugbetalings ingevolge die dieselterugbetalingskema word geprosesseer deur die BTW-administratiestelsel.

Die eis vir 'n dieselterugbetaling moet deur die VAT201-terugbetaling gedoen word wat op eFiling beskikbaar is. 'n Dieselterugbetalingeis sal teen enige BTW-aanspreeklikheid verreken word wat betaalbaar is vir die belastingtydperk betrokke, of alternatiewelik, sal die dieselterugbetalingeis enige verskuldige BTW-terugbetaling verhoog.

Dit is belangrik dat alle toepaslike dokumente, ten opsigte van dieselaankope, verkry en behou word, asook verskeie ritboekinskrywings of ander rekords wat die werklike bedrae aandui van diesel wat uit voorraad getrek is vir kwalifiserende en niekwalifiserende gebruik gedurende die belastingtydperk.

Enige dieselterugbetalingbedrag wat bevind word as foutief terugbetaal, sal aan SARS terugbetaal moet word, tesame met enige toepaslike boetes en rente.